Uznesenie Všeobecného súdu (deviata rozšírená komora) z 20. augusta 2020 –

FL Brüterei M‑V a i./Komisia

(vec T‑755/18)

„Žaloba o neplatnosť a o náhradu škody – Ekologické poľnohospodárstvo – Živočíšna výroba – Mimoriadne pravidlá výroby uplatniteľné v prípade nedostupnosti vstupov z ekologickej výroby – Použitie zvierat z neekologického chovu – Predĺženie doby uplatňovania mimoriadnych pravidiel výroby – Neexistencia priamej dotknutosti – Neexistencia dostatočne závažného porušenia právnej normy, ktorá priznáva práva jednotlivcom – Žaloba, ktorá je čiastočne zjavne neprípustná a čiastočne zjavne bez právneho základu“

1. Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Priama dotknutosť – Kritériá – Rozhodnutie Komisie, ktorým sa na dva roky predlžuje možnosť vnútroštátnych orgánov udeľovať povolenia na používanie kurčiat z neekologických chovov chovateľom kurčiat – Neexistencia priamych účinkov na právne postavenie žalobcov – Voľná úvaha národného regulačného orgánu povereného implementáciou – Kvalifikácia – Neexistencia priamej dotknutosti – Neprípustnosť [článok 263 štvrtý odsek ZFEÚ; nariadenie Komisie č. 889/2008, článok 42 písm. b) a nariadenie Komisie č. 2018/1584] (pozri body 23 – 28, 32 – 36, 39 – 43)

2. Žaloba o náhradu škody – Autonómia vo vzťahu k žalobe o neplatnosť – Neprípustnosť žaloby o neplatnosť podanej proti nariadeniu – Neexistencia vplyvu na prípustnosť žaloby o náhradu škody spôsobenej prijatím toho istého nariadenia (článok 263 ZFEÚ a článok 340 druhý odsek ZFEÚ) (pozri body 48, 49)

3. Mimozmluvná zodpovednosť – Podmienky – Protiprávnosť – Ujma – Príčinná súvislosť – Kumulatívne podmienky – Neexistencia jednej z podmienok – Zamietnutie žaloby o náhradu škody v celom rozsahu (článok 340 druhý odsek ZFEÚ) (pozri body 50, 67, 72, 81)

4. Právo Európskej únie – Zásady – Proporcionalita – Rozsah – Diskrečná právomoc normotvorcu Únie v oblasti spoločnej poľnohospodárskej politiky – Súdne preskúmanie – Hranice (články 40 až 43 ZFEÚ) (pozri body 52 – 55)

5. Právo Európskej únie – Výklad – Ustanovenie, ktoré má charakter výnimky – Reštriktívny výklad (nariadenie Rady č. 834/2007, článok 22) (pozri bod 62)

6. Mimozmluvná zodpovednosť – Podmienky – Protiprávnosť – Skutočnosť, že Komisia nezačala konanie o nesplnení povinnosti – Skutočnosť, ktorá nepredstavuje protiprávnosť (článok 258 ZFEÚ) (pozri bod 73)

7. Súdne konanie – Návrh na začatie konania – Formálne náležitosti – Určenie predmetu konania – Zhrnutie dôvodov, na ktorých je návrh založený – Žaloba o náhradu škody spôsobenej inštitúciou Únie – Neuvedenie údajov o vytýkanom správaní – Neprípustnosť (Rokovací poriadok Všeobecného súdu, článok 76) (pozri bod 78)

Predmet

Jednak návrh založený na článku 263 ZFEÚ na zrušenie článku 1 ods. 4 vykonávacieho nariadenia Komisie (EÚ) 2018/1584 z 22. októbra 2018, ktorým sa mení nariadenie (ES) č. 889/2008, ktorým sa ustanovujú podrobné pravidlá implementácie nariadenia Rady (ES) č. 834/2007 o ekologickej výrobe a označovaní ekologických produktov so zreteľom na ekologickú výrobu, označovanie a kontrolu (Ú. v. EÚ L 264, 2018, s. 1), a jednak návrh založený na článku 268 ZFEÚ po prvé na náhradu ujmy, ktorá bola údajne spôsobená žalobkyniam v dôsledku prijatia uvedeného článku, a po druhé na náhradu ujmy, ktorá bola údajne spôsobená spoločnosti FL Brüterei M‑V v dôsledku opomenutia Komisie dbať o to, aby orgány Holandska dodržiavali článok 42 nariadenia Komisie (ES) č. 889/2008 z 5. septembra 2008, ktorým sa ustanovujú podrobné pravidlá implementácie nariadenia Rady (ES) č. 834/2007 o ekologickej výrobe a označovaní ekologických produktov so zreteľom na ekologickú výrobu, označovanie a kontrolu (Ú. v. EÚ L 250, 2008, s. 1)

Výrok

1. Žaloba sa zamieta.